Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18556

19. A burkolt felület teherbíró-képesség meghatározás ACN-PCN módszere 19.1 Túlterhelés 19.1.1 A burkolt felületek túlterhelése a túlságosan nagy terheléstől, a folyamatosan növekvő terheléstől, vagy mindkettőtől bekövetkezhet. A tervezési, vagy kiértékelési teherbíró-képességnél nagyobb terhelés lerövidíti a burkolt felület műszaki élettartamát, míg a kisebb terhelés meghosszabbítja azt. A különösen nagy túlterheléstől eltekintve a burkolatok szerkezeti viselkedése nem olyan, hogy egy adott határ feletti terhelés esetén hirtelen károsodnak. A burkolat tervezési műszaki élettartama alatt bizonyos számú meghatározható terhelés hatásainak ellenáll, tehát esetenként kismértékű túlterhelés is elfogadható, amennyiben az rövid ideig tart és nem rendszeres. Ebben az esetben csak kis mértékben csökken a műszaki élettartam és romlik a burkolt felület műszaki állapota. Azon üzemeltetések vonatkozásában, amelyeknél a túlterhelés nagyságrendje és/vagy gyakorisága nincs részletesen kidolgozva, javasoljuk a következő tényezők figyelembevételét:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes